als_Latn dik_Latn sag_Latn
Gjatë një prononcimi që ka dhënë me këtë rast për “Sport Ekspres”, ai midis të tjerash është shprehur si më poshtë: “Ne, e dimë që transferta do të jetë shumë e vështirë për skuadrën tonë, por pavarësisht forcës së skuadrës lushnjare dhe kryesimit me meritë deri më tani të grupit ku ne bëjmë pjesë, unë si kapiten i skuadrës së Naftëtarit dhe duke gjykuar edhe si një nga futbollistët më me shumë eksperiencë, them se ndaj Lushnjës nuk do të jetë e pamundur për të synuar me të gjitha forcat një rezultat pozitiv, gjithnjë në rast se do të shfrytëzojmë në maksimum disa faktorë dhe do të vendosemi sa më mirë taktikisht në fushë. Dhe unë do të rendis fillimisht faktin se do të luajmë disa kilometra larg Kuçovës dhe ku do të shfrytëzojmë sa më mirë praninë e mbështetësve tanë dhe uroj që tifozeria të luaj një rol motivues për të gjithë skuadrën, ashtu sikur gjithnjë ndaj Lushnjës ne zhvillojmë ndeshje të bukura dhe s’kemi qenë asnjëherë inferior ndaj tyre edhe pse në dy fazat e para na kanë marë katër pikë, dhe humbjen ndaj tyre e kemi fshirë nga kujtesa. Por, edhe se vendosja taktike do të ndikojë shumë në lojën dhe objektivin tonë, ku mendoj se ne në këtë transfertë nuk duhet vetëm të mbrohemi por edhe të guxojmë për të sulmuar, gjithnjë në rast se kërkojmë të mos dalim të humbur nga ky takim ku dhe realisht do të luftojmë për një rezultat pozitiv, ka përfunduar sugjerimin e tij kapiteni dhe mbrojtësi me eksperiencë i kuçovarëve Sajmir Gega. Edi SPAHIU
als_Latn